তিনি কক্সবাজার এসেই প্রথম যে সমস্যার সম্মুখীন হন তা হলো কক্সবাজারে কর্মরত সংবাদকর্মীদের একটি অংশ আনুষ্ঠানিকভাবে তাঁকে বর্জনের সিদ্ধান্ত নেয়। বিষয়টি মোঃ আলী হোসেনের কাছে বিব্রতকর হলেও সেটি তিনি বুঝতে দেননি। পরবর্তীকালে জেলায় কর্মরত সব সংবাদকর্মীর অতি আপনজন হয়ে উঠেন। সংবাদের ব্যাপারে জাতীয় পত্রিকার চেয়ে স্থানীয় পত্রিকাগুলোকে দিয়েছেন অধিক গুরুত্ব। অনেক সময় স্থানীয় পত্রিকার সংবাদকর্মীদের নিজ কক্ষে নিয়ে গিয়ে সংবাদের বিষয়বস্তু সহজভাবে বুঝিয়ে দিয়েছেন। মাতারবাড়ী কয়লা বিদ্যুৎ প্রকল্পের চেয়েও বড় রোহিঙ্গা সমস্যাকে মোকাবেলা করেছেন অত্যন্ত দক্ষতার সাথে। তাঁর সময়ে বিশ^ব্যাপী আলোচিত রোহিঙ্গা সমস্যার বিষয়টি সামাল দেয়া জেলাপ্রশাসক হিসেবে তাঁকে অনন্য উচ্চতায় পৌঁছে গেছেন।